als_Latn dik_Latn bos_Latn
Një ekip kërkuesish italiane te Vimm, l'Istituto molecolare veneto, dhe Universitetit te Padova-s, ka arritur te identifikoje tek njeriu hormonin qe përshpejton procesin e plakjes si dhe mënyrën për ta kundërshtuar atë.
Zbulimi i rëndësishëm hap ne këtë mënyrë skenarë te rinj ne drejtim te jetëgjatësisë dhe mirëqenies fizike ne tërësi. Prej kohesh dihet qe përkeqësimi i mitokondrive, centraleve energjetike te qelizës është i lidhur me proceset e plakjes. Kërkuesit italiane arritën te zbulojnë se ne themel të këtij procesi qëndron prodhimi i një hormoni te quajtur FGF21 qe sintetizohet edhe nga muskujt. Sasia e çlirimit te tij varet nga fakti se sa aktiv ose jo janë te moshuarit. Ata qe kane një jete sedentare kane një prodhim ne nivele me te larta te tij.
Ky hormon njihej edhe me pare dhe është menduar se prodhimi i tij ne mëlçi, kishte rëndësi për metabolizmin e yndyrave dhe sheqernave, ndërkohë qe tani mësohet se ai mund te prodhohet edhe nga muskujt. Ne këtë rast, ato lëshojnë sinjale plakjeje ne inde dhe organe te ndryshme te organizmit. Bllokimi i sekretimit te këtij hormoni tregoi frenim te proceseve te plakjes ne inde dhe organe sikurse lëkura, mëlçia, truri dhe aparati tretës.
Ajo qe është me interesante ka te beje me faktin se prodhimi i këtij hormoni ulej ndjeshëm sa me shume aktivitet fizik bëjmë.
Ne këtë mënyrë, kërkuesit tani mendojnë qe te fillojnë përgatitjen e preparateve farmakologjike qe realizojnë efektet e dëshiruara, edhe tek personat qe e kane te pamundur te kryejnë aktivitet fizik.
als_Latn als_Latn als_Latn als_Latn als_Latn